Infektioiden torjunnan työkalut Pohteen pitkäaikaishoitolaitoksiin (ympärivuorokautinen palveluasuminen)

Hoitoon liittyvien infektioiden seuranta

Hoitoon liittyvien infektioiden ehkäisy ja torjunta on osa asukasturvallisuuden ja hoidon laadun kehittämistä. Tartuntatautilaki (§ 17) velvoittaa terveyden- ja sosiaalihuollon toimintayksiköitä torjumaan suunnitelmallisesti hoitoon liittyviä infektioita.

Pohteen pitkäaikaishoitolaitoksissa seurataan seuraavia hoitoon liittyviä infektioita:

* Virtsatieinfektiot
* Hengitystie-infektiot (Covid, RSV, Influenssa)
* Suolistoinfektiot (noro, Clostridioides difficile)
* Ihoinfektiot (painehaavat, syyhy)

Toimintayksiköt voivat seurannan apuna käyttää esim. Oysin infektioyksikön laatimaa [seurantalistaa](https://www.ppshp.fi/dokumentit/_layouts/15/WopiFrame.aspx?sourcedoc=%7BE1F7D22C-C902-4E9F-A953-954055DF6E30%7D&file=Hoitoon%20liittyvien%20infektioiden%20seurantalistaus.xlsx&action=default&DefaultItemOpen=1). Seurantalistoja ei tarvitse lähettää Oysin Infektioyksikköön tilastointia varten. Toimintayksikön johtajat tarkistavat ainakin vuoden lopulla oman yksikkönsä tilastot. Jos joitain infektioita esiintyy paljon yksikössä, niin tällöin yhteys Oysin infektioyksikköön. Selvitellään yhdessä tilannetta ja mahdollista tarvetta koulutukseen. Aikaisemminkin voi olla yhteydessä, jos huomaa muutoksia infektioiden esiintyvyyteen.

Infektioyhdyshenkilötoiminta

Jokaisessa toimintayksiköissä tulee olla nimettynä infektioyhdyshenkilö. Infektioyhdyshenkilöitä voi olla yksi tai useampi jokaisessa yksikössä riippuen toimintayksikön koosta ja toiminnan luonteesta. Pitkäaikaishoidon ja kotihoidon infektioyhdyshenkilöille on määritelty tehtäviä: [Pitkäaikaishoidon ja kotihoidon infektioyhdyshenkilöiden tehtävät](https://www.ppshp.fi/dokumentit/_layouts/15/WopiFrame.aspx?sourcedoc=%7BD3A8F1C6-6C57-4AC4-84CE-BA6EFE1DAAD6%7D&file=Pitk%C3%A4aikaishoidon%20ja%20kotihoidon%20infektioyhdyshenkil%C3%B6n%20teht%C3%A4v%C3%A4t.docx&action=default&DefaultItemOpen=1)

Oysin infektioyksikön hygieniahoitajat ja aluehygieniahoitajat yhdessä järjestävät infektioyhdyshenkilöille ryhmätapaamisia Teamsin kautta 2x vuodessa (maaliskuu ja marraskuu). Lisäksi järjestetään kokopäivän kestävä koulutuspäivä kerran vuodessa toukokuussa. Ryhmätapaamisiin ja koulutuksiin ilmoittaudutaan koulutuskalenterin kautta. Infektioyhdyshenkilöille on myös luotu Teamsiin oma tiimi (Pitkäaikais- ja kotihoito infektioyhdyshenkilöt). Täältä he löytävät tiedostoista mm. materiaalit ryhmätapaamisista ja tulevista koulutuksista ja niihin ilmoittautumisesta.

Oysin Infektioyksikkö huolehtii tiedottamisesta. On tärkeää, että infektioyhdyshenkilöiden nimet ja mahdolliset muutokset ilmoitetaan Oysin infektioyksikön sihteerille (sihteeri.ity@pohde.fi tai puh.050 470 5790) tai oman alueen hygieniahoitajalle. Näin varmistaa, että saa ajankohtaista tietoa infektioiden torjuntaan ja koulutuksiin liittyvistä asioista.

Käsihuuhdekulutuksen seuranta

Toimintayksiköissä tulee seurata käsihuuhdekulutusta. Käsihuuhdekulutusseuranta on yksi tapa seurata käsihygienian toteutumista yksiköissä. Tämä ei kuitenkaan kerro tarkkaa asukashoidossa kulutettua määrää, onko käsihuuhdetta käytetty oikeissa tilanteissa tai oikealla tekniikalla. Käsihuuhdekulutus kertoo, paljonko yksikössä on kokonaisuudessaan huuhdetta kulutettu suhteessa hoitopäiviin (työntekijät/asukkaat/vierailijat). Tärkeää on, että käsihuuhdekulutuksen vaihteluun kiinnitetään yksiköissä huomiota ja huuhdekulutuksen vähenemisen syistä keskustellaan esim. yksiköiden kokouksissa.

**Tavoitetaso käsihuuhdekulutukselle pitkäaikaisyksiköissä on 30–50 l/ 1000 hp**. Käsihuuhdekulutukseen vaikuttaa asukkaiden hoitoisuus.

Käsihuuhdekulutus lasketaan seuraavan kaavan mukaan: tilatut käsihuuhde litramäärät yhteensä (tiedon saa keskusvarastosta) / hoitopäivillä x 1000.

Kysely Pohteen pitkäaikaisyksiköiden johtajille

Oysin Infektioyksikkö kartoittaa Pohteen julkisten ja yksityisten pitkäaikaisyksiköiden infektioiden torjuntavalmiutta kerran vuodessa keväällä. Kyselyssä kysytään mm. hoitoon liittyvien infektioiden seurannasta, epidemioiden määrästä, käsihuuhteen kulutuksesta sekä käsihuuhteiden ja suojainten saatavuudesta. Tuloksista lähetetään yhteenveto toimintayksiköihin.

Oys Infektioyksikkö ja sen tehtävät

Oysin infektioyksikön tehtävänä on koordinoida ja ohjeistaa infektioiden torjuntatyötä koko Pohteen alueella siten, että potilas- ja asiakasturvallisuus sekä henkilöstön työturvallisuus toteutuvat. Tavoitteena on ylläpitää infektioiden torjunnan näkökulmasta mahdollisimman korkeatasoista hoitoa. Yksi tärkeimmistä tavoitteistamme on hoitoon liittyvien infektioiden ennaltaehkäiseminen.

Infektioyksikössä työskentelee hygieniahoitajia, infektiolääkäreitä ja osastonsihteeri. Hygieniahoitajien päätehtävänä on infektioiden torjuntaan liittyvät tehtävät. Infektiolääkärit tekevät pääsääntöisesti kliinistä hoitotyötä. Infektioyksikön tiimissä työskentelee 7 hygieniahoitajaa, yksi kliinisen hoitotyön asiantuntija (KHA) Reija Leiviskä sekä 10 infektiolääkäriä. Infektioyksikön ylilääkärinä ja Pohteen hyvinvointialueen vastaavana tartuntatautilääkärinä toimii Teija Puhto.

Hygieniahoitajat työskentelevät ma-to 8–16 ja pe 8–15.

Infektioyksikön tilat sijaitsevat Oysin välinehuollon yläkerrassa.

Oysin infektioyksikölle kuuluu kaikki Oulun alueen pitkäaikaislaitokset (mm. vanhusten asumispalvelu, kehitysvamma, dementiakodit, Hiironen jne.)

* + Oysin hygieniahoitajien Sirpa Ukkolan p. 040- 5087512 ja Tuuli Koirasen (p. 040-3583043) vastuualueena ovat pitkäaikais- ja kotihoidon yksiköt.
  + OYS Infektioyksikön hygieniahoitajien konsultaatiopuhelin (p. 040 506 2094)

**Oulu eteläinen + rannikko**: Laitos- ja avohoito: hygieniahoitaja Miia Huhtanen (p. 044–4195121)

**Oulu pohjoinen** (= Oulunkaari, Koillismaa, Lakeus): Laitos- ja avohoito: hygieniahoitaja avoin. Toistaiseksi Pohjoiseen liittyvät asiat on hoitanut Oysin infektioyksikkö.

Infektio-ohjeet

Pohteen omat toimintayksiköt löytävät infektoiden torjuntaan liittyvät ohjeistukset ilonasta (infektio-ohjeet). Tässä myös suora linkki infektioiden torjunnan sivuille:  [Infektioiden torjunnan ohjeet ja yhteystiedot](https://pohde.sharepoint.com/sites/intranet-oys-sairaala-ensihoito/SitePages/Infektioiden-torjuntaohjeet.aspx)

Yksityiset toimintayksiköt löytävät ohjeet oys.fi/ammattilaisille/ohjeita ammattilaisille sivuilta: <https://oys.fi/ammattilaisille/ohjeita-ammattilaisille/infektioiden-torjunta/>